Here is a page extracted from Wikipedia that may contain CSS, HTML, and a lot of unformatted text.

Title: Marco Simoncelli
Content: Marco Simoncelli (Cattolica, Emilia-Romanya, 20 de chinero de 1987 ‒ Sepang, Malaisia, 23 d'octubre de 2011) estió un piloto italiano de motociclismo de velocidat, ganador d'o Campionato d'o Mundo de 250cc con Gilera en l'anyo 2008. En l'anyo 2011, una caita en o Gran Premio de Malaisia, le prevocaría grieus feridas que no podría superar, causando-le a muerte.

Trachectoria 

Ganó o Campionato d'Europa de 125cc en l'anyo 2002, fendo por ixas envueltas seis participacions en prebas d'o Campionato d'o Mundo d'a mesma celindrada. A l'anyo sigüient disputó o mundial entero en 125cc, rematando en 21ena posición.

En l'anyo 2004 continó en 125cc a on consiguió a suya primera victoria en o Gran Premio d'Espanya, disputato en o Cercuito de Xerez baixo a plevia, victoria que repetiría, ista vegada en xuto, en l'anyo 2005.

En 2006 pasó a 250cc con l'equipo Gilera, rematando l'anyo en 10ena posición, resultato que repetiría a la temporada siguient. A suya primera victoria en a categoría de 250cc no arribaría dica l'anyo 2008 en que'n conseguiría dos y amás ganaría o títol mundial d'a categoría. A temporada 2009 fació parti en os Grans Premios y tamién en bellas prebas de Superbikes, conseguindo-ie un tercer puesto en una d'as dos cursas celebratas en Italia, en o Cercuito d'Imola.

A temporada 2010 fichó por Honda ta disputar o Mundial en a categoria de MotoGP. En ista categoría tenió dos serios incidents mientres a temporada de 2011, con pilotos d'o maximo nivel: en o Gran Premio de Francia, en Le Mans, trucó a Dani Pedrosa fendo-lo cayer y prevocando-le una fractura de claviella. Tres Grans Premios dimpués, en o Gran Premio d'os Países Baixos celebrato en Assen, avanzó de traza prou irregular enta Jorge Lorenzo, fendo-lo cayer y impedindo que o mallorquín podese luitar por as primeras posicions.

En l'anyo 2011, una caita en o Gran Premio de Malaisia, le prevocaría grieus feridas que no podría superar, causando-le a muerte.

Referencias

Vinclos externos 

  Pachina web oficial.

<center>

<center>

Pilotos de motociclismo d'Italia
Naixius d'a provincia de Rimini
1987 (naixencias)
2011 (muertes)